JUMAL KÕNELEB
Tere jälle! Väga tore kohtuda.
Minu nimi on Jan Cedercreutz ja siin on mu armas naine Joy.
Meil on eesõigus täna jälle jagada Jumala Sõna.
Meil on kolmainu Jumal: Jumal-Isa, Poeg ja Püha Vaim.
Inimesteski on kolm osa.
Piibel räägib vaimust, hingest ja ihust.
Jumal tahab, et meil läheks tervikuna igati hästi.
Meie vaim oleks tugev, me hinges oleks rahu,
meie keha toimiks ja tunneksime end hästi.
Oleme rääkinud puhkusest ja sabatist.
See on vaid osa Jumala heast plaanist meile kõigile.
Jumal tahab, et meil läheks hästi.
Ihu vajab puhkust ja hing vajab puhkust.
Mida vaim vajab?
Mida vajab mu sisemine inimene?
Vaim on mu sisemine osa ehk minu sisemine inimene.
Piibel räägib ka südameinimesest, kes on mu südames.
Vaim on uuestisündinud Joy, minu uus loodu.
Jumala tütar, kes on ühenduses Isaga.
Piibel ütleb, et meid on välja võetud pimeduse riigist
ning asetatud Tema armsa Poja kuningriiki.
Jutt on just vaimust,
kes justkui elab Jumala riigis, Jumala ligiolus ja Jeesuses.
Mida vaim vajab, et end hästi tunda?
Me vaim võib olla näljas ja närbunud.
Kuidas meie vaim saaks tugevaks ja elujõuliseks?
Tunneks end hästi.
Vanas Testamendis on kirjas, et nad sõid kõrbes
kõik sama vaimulikku rooga ja jõid kõik sama vaimulikku jooki.
See on võrdpilt Kristusest.
Piibel ütleb, et vaim vajab sööki ja jooki.
See ei ole Coca-Cola ja krõpsud.
Kas oled kindel? - Olen küll.
Õpetussõnad 4:23 on kirjutatud:
"Hoia oma südant enam kui kõike muud, mida tuleb hoida.."
Miks?
"..sest sellest lähtub elu!"
Kui mu vaim, mu sisemine inimene
saab toidetud ja vett ning joob Jumala ligiolust,
kui see saab juua eluveeallikast, mis pulbitseb minus Kristuse läbi,
siis mu süda ja vaim tunneb end hästi.
Sellest lähtub elu.
See toob elu mu ihusse ja hinge.
See teeb elavaks kogu mu olemusse
ja ellu vaimu vilju: rahu, armastust, rõõmu
ning kõike taevalikku, mis on Jeesuse läbi minus.
Kui ma ei toida oma vaimu ega pea meeles, et minus on vaim
vaid toidan hinge kauni muusikaga või vaatan toredaid filme
ning toidan ihu hea toiduga, unustades vaimu sootuks,
siis märkan peagi, et ma ei tunne end hästi.
Pean mõistma,
et eriti just vaim vajab toitu, sest sellest lähtub elu,
mõjutab see ihu ja hinge ning kogu mu elu.
Usun, et see on üks põhjus, miks on kristlik kool tähtis.
Lapsedki peavad kuulma,
et taevane Isa on nendega koos, nad on Jumala lapsed,
kes on armastatud, hinnatud, väärtuslikud ja taevariik on neis.
Nad on kaitstud ja nende eest hoolitsetakse.
Sellist vaimutoitu vajavad ka lapsed.
Jeesus ütles kõrbekiusatuses,
et inimene ei ela ükspäinis leivast ja veest
vaid igast sõnast, mis lähtub Jumala suust.
Jumala Sõna on toit. - Just nii.
Ka lapsed vajavad vaimutoitu igal päeval.
Pole nii, et lapsed vajavad seda vaid pühapäeviti.
Kristlik kool ja lasteaed on toredad,
sest seal laste vaimu toidetakse igal päeval.
Piibel ütleb, et Jumala Sõna on meie igapäevane leib.
See toidab me vaimu.
Tahke toit, mida vaim vajab.
Vesi on võrdpilt Pühast Vaimust.
Vajame Püha Vaimu voolamist oma eludes.
Mõnikord kristlased vaidlevad,
kumb on tähtsam - kas Jumala Sõna või Püha Vaim?
Tõde on lihtne, et vajame mõlemat.
Nagu süües vajame toitu, kas kotlette või muud ja jooki,
samuti vajame Jumala Sõna ja Püha Vaimu ligiolu.
Vajame mõlemaid sama palju.
Koos on nad toit, mida vajab me vaim.
Kui loeme ainult Jumala Sõna
ning Püha Vaim pole osaline ja me ei pane Teda tähele
ega saa värskendust vaimus, siis on Sõna üpris kuiv.
Võib muutuda käsumeelseks.
Halvimal juhul.
Tekib "kõhukinnisus".
Kui arvan, et ei vaja Jumala Sõna vaid hõljun ja käin Vaimus,
siis satume kiirelt katuse alt räästa alla.
Me ei pruugi püsida enam tões, sest hakkame järgima omi tundeid.
Peame püsima tões, mis on Jumala Sõna.
Vajame mõlemaid igal päeval.
Psalm 1:1: "Õnnis on inimene.."
Õnnis. - Õnnistatud.
Seda sõna ei kasutata kõnes palju.
Mida tähendab õnnis?
Õnnis on rohkem kui rõõmus või õnnelik.
Õnnis.
Selles on taevane maitse.
Mõtle, et võime olla õndsad ja kogeda end õndsana.
Õndsust.
"Õnnis on inimene, kes ei käi õelate nõu järgi
ega seisa patuste tee peal ega istu pilkajate killas,
vaid kel on hea meel Issanda Seadusest (Jumala Sõnast)
ja kes uurib ta Seadust ööd ja päevad."
Ta ütleb otse,
et kui uurime palju Jumala Sõna, siis oleme õndsad.
"Siis ta on otsekui puu, mis on istutatud veeojade äärde.."
Mina tahan olla nagu puu, mis on istutatud veeojade äärde.
"mis vilja annab omal ajal ja mille lehed ei närtsi.."
Lõpp on eriti hea.
"..ja kõik, mis ta teeb, läheb korda."
Just.
Jumala Sõnas püsimine kannab vägevat vilja.
Puu, mis istutatud veeojade äärde,
mis vilja annab omal ajal, ja mille lehed ei närtsi.."
Kui meie vaim
tunneb end hästi ja on tugev, siis see kannab iseenesest vilja.
Räägitakse vaimuviljadest nagu rahu, rõõm ja armastus.
Need on vaimuviljad.
Kui viibime Issanda ligiolus ja veedame Temaga aega,
siis kanname vilja ilma pingutamata ja sooritamata.
Lehed ei närtsi, see tähendab, et tunneme end hästi.
Tean omast käest,
et kui minu vaim on tugev, siis on päev hoopis teistsugune.
Samas ei saa ma elada eilse päeva toidu varal.
Füüsiliselt ei saa ju ka, sest mul läheb kõht tühjaks.
Vaim vajab samuti igal päeval Jumala Sõna ja Püha Vaimu ligiolu.
See on igapäevane leib.
Ma ei saa elada eilse koosoleku "kõhutäiest".
"Küll oli eile oli vägev koosolek."
Jah, aga täna on argipäev.
Vajan vägevat koosolekut ka täna ning vajan toitu igal päeval.
Koloslaste kiri 3:16:
"Kristuse sõna elagu rikkalikult teie seas.."
Saame Tema Sõna lausa ahmida.
Õpetussõnad 4:20:
"Mu poeg, pane tähele mu sõnu, pööra oma kõrv mu kõnede poole!
Ära kaota neid enesel silmist,
hoia need oma südames; sest need on eluks sellele,
kes need leiab, ja terviseks kogu ta ihule!"
Jumala Sõna toidab meie vaimu ning mõjutab meie füüsilist ihu.
"Hoia oma südant enam kui kõike muud,
mida tuleb hoida, sest sellest lähtub elu!"
Need on nii imelised.
Õpetussõnad on tõeline vaimutoit.
Näiteks Õpetussõnad 3:1:
"Mu poeg, ära unusta mu õpetust, vaid su süda hoidku alal mu käsud.."
Miks?
"..sest need lisavad sulle pikka iga, eluaastaid ja rahu!"
Halleluuja!
Need lisavad pikka iga, eluaastaid ja rahu.
6. salm: "Õpi teda tundma kõigil oma teedel,
siis ta teeb su teerajad tasaseks!"
See on miski, mida mina tahan.
Tahan käia tasast teed mööda.
Ära ole iseenese silmis tark!
Karda Issandat ja tagane kurjast!
See on su ihule terviseks ja luudele-liikmetele kosutuseks."
See on tervislik ja kosutab meie luid.
13. salm: "Õnnis on inimene, kes leiab tarkuse,
ja inimene, kes jõuab arusaamisele, sest sellest on rohkem kasu
kui hõbedast ja rohkem tulu kui kullast.
See on kallim kui pärlid,
ja ükski asi, mida sa ihaldad, ei ole sellega võrreldav.
Selle paremal käel on pikk iga.."
Kolmekümnesena ma ei mõelnud seda.
Nüüd kõnetab see ka mind.
"Selle paremal käel on pikk iga ja vasakul käel rikkus ning au.
Selle teed on armsad teed ja kõik selle rajad on rahu.
See on elupuuks neile, kes sellest kinni haaravad,
õnnis, kes seda suudab hoida."
Jumala Sõna kannab sellist vilja meie eludes.
Kui Joosua pidi minema
vallutama tõotatud maad, siis ütles Jumal talle,
et ta peaks uurima Jumala Sõna päevad ja ööd.
Mitte vaatama vasakule ja paremale vaid püsima selles,
sest siis läheb ta teekond korda ning ta on edukas.
Meie vaim vajab Jumala Sõna.
Jumala Sõna toidab meid igal päeval.
See julgustab, kinnitab ning teeb meid tugevaks.
Isegi, kui mingit tunnet ei teki, on see vaimus kogetav.
Isegi lugedes suguvõsade nimekirju, on Jumala Sõna ikkagi vägev.
See on ravimiks ihule ning tugevdab sinu ja minu vaimu.
Küsimus pole selles, et oleme sunnitud lugema.
Kui see sõnum tundub käsuna, siis sa ei pea lugema.
Võid lugeda mida iganes.
Oled vaba lugema mida tahes,
aga sul tasub lugeda Jumala Sõna, sest su vaim vajab seda.
See on liha ja toit.
Vahel see ka korrigeerib meid.
Õnneks.
Iga kord, kui Jumala Sõna
kutsub korrale, hoiatab, sõitleb mind millegi eest
või lõikab kui südamesse, siis see on väga hea tunne.
Nii tasandataksegi teed.
See teebki tee tasaseks ja annab mulle rahu,
kui ma sel hetkel otsustan, et pööran selles asjas teise suunda.
See näitab, et Jumal hoolib minust.
Ta tahab sekkuda sellesse, mis veab mind on hädaohtu.
Vaim vajab ka vett.
Mida vajab meie vaim?
See on Püha Vaim.
Kas see on Püha Vaim? - On.
Jeesus ütleb: "Kellel on janu, see tulgu minu juurde ja joogu!"
Hesekieli raamat 47 on imeline peatükk.
Siin räägitakse templist voolavast veest.
Jumala templist, troonist ja Temast voolab vaimulikku vett.
Olemas on vaimuliku veevoog, mis tuleb otse Temast.
Selle vee saame vastu võtta.
See vesi värskendab meid,
peseb meid sisemiselt ning on nagu piim või vein.
Imeliselt toitev ja janukustutav.
Vesi, mis tõeliselt kustutab janu.
Jeesus rääkis Samaaria naisele, et Tal on vett, mis kustutab janu.
Hesekiel 47:8: "Ja ta ütles mulle:
"Need veed voolavad idapoolsetele aladele,
jooksevad alla lagendikule ja jõuavad merre;
nende merre jõudes paraneb seal vesi."
Kui vesi templist ja Jumalast
voolab meie eludesse, siis meie elude vesi paraneb.
"Ja kõik elavad hinged,
kes liiguvad seal, kuhu need jõed iganes tulevad,
virguvad ellu ja seal on väga palju kalu;
sest kui need veed jõuavad sinna ja vesi paraneb,
siis virguvad kõik ellu seal, kuhu see jõgi tuleb."
See toob kaasa elu.
Meie elu virgub jälle ellu.
Loen veel 12. salmist: "Ja jõe ääres,
selle kaldal siin- ja sealpool kasvab kõiksugu viljapuid.."
Jälle asi, mis kannab vilja meie eludes.
"nende lehed ei närtsi ja nende vili ei lõpe.."
Kui pidevalt peame meeles,
et värskendaksime end Pühas Vaimus,
lasta selle voolul end täita ning tuletame meelde,
et taevas on avatud ja templist voolab vett mu ellu,
siis minust saab see, kes kannab vilja.
"nende vili ei lõpe: nad kannavad igas kuus uudsevilja,
sest vesi nende jaoks voolab pühamust.."
Minu elu jaoks jookseb vesi pühamust.
"nende vili on toiduks ja nende lehed terviseks."
Kas pole imeline.
See on imeline võrdpilt Püha Vaimu värskendavast tööst.
See on väga tähtis mõista
ja Jumal õpetas seda ka mulle, et kraan on lahti.
Kogu aeg.
Ei pea ootama uut ärkamist
või Vaimu välja valamist, sest vaim on juba meie üle valatud.
Aken Taevariiki on avatud ja Vaim on meie üle kogu aeg.
Võin ka praegu lasta Vaimul puudutada, voolata mu sisemusse
ning tunda kui imeline see on, kui Vaim elab ja voolab minus.
Ta puhastab ja vabastab.
Seal, kus on Jumala Vaim, on vabadus.
Tahan julgustada, et see kanal on avatud.
Saame elada sellest, mis tuleb ülalt ja Tema Vaimust.
Me ei pea pingutama olla kuidagi vaimulikud
vaid saame elada Temast ja Tema Vaimu ligiolust.
Saame värskenduda kogu aeg, sest see allikas ei jää kuivaks.
Halleluuja.
See tähendab jällegi,
et selleks on vaja võtta aega keset argipäeva ja tööelu.
Mingil moel peab Issandale aega eraldama.
Teame, et see on keeruline, sest meie aeg on nii kiire
ning on palju sellist, mis tõmbab pidevalt tähelepanu.
Tunnen ise, et pean selle lausa oma ajakavasse kirjutama.
Pean mõtlema, millal on mul hommikuti aega palvetada.
Mis kell pean ärkama, et mul oleks selleks aega
ning võtta selleks hommikuti korralikult aega.
Millal mul on aega
süüa Jumala Sõna nii, et see tõesti toidab mind.
Pean õhtuti selleks aega võtma, panema interneti või teleri kinni.
Ma pean võtma aega ja toituma.
Märkan kohe, et seda tasus teha.
Pean läbi mõlema pühapäevase kogudusse mineku
ja võtma selle aja, et olla Vaimu voolamises.
Pean otsekui paastuma veidi millestki muust,
vähendama midagi muud, et saada, mis toob meile elu.
Seeläbi püsib me Vaim tugevana, sest see toob meile elu.
Sellel on ka imelised kõrvalmõjud.
Elustiil paraneb, rõõmu on rohkem, oleme rahulikumad,
ihulik tervis on tugevam ja isegi majanduslik olukord paraneb.
Ka see paraneb.
Õnnistused voolavad.
Meie hing saab tugevamaks.
Vaimulik sfäär ja vaimu toitmine on nii tähtsad.
Nii imeline.
Võtame nüüd aega Issandaga olemiseks. - Võtame.
Tänu Issand, et saame tulla just nüüd Sinu juurde.
Tänu, et saame täituda Sinu Vaimuga.
Tänu Püha Vaim, et täidad igaühe meist.
Tänu, et täidad meid kõiki.
Tulgu vabadus, tulgu rõõm!
Tulgu rahu, tulgu armastus ning kõik hea, mis on Sinus.
Issand, valluta meid oma Vaimuga.
Tänu Sinu ligiolu eest.
Tänu Su imelise Püha Vaimu eest!
Tänu, et oled meie kohal ja elavdad meid kõiki.
Issand meil on nii hea Su ligiolus.
Issand, inimene on loodud elama Sinu lähedal.
Nii hea on hingata ja olla ning tahame tulla jooma.
Sinagi ütlesid, et tuleksime jooma.
Kui kellelgi on janu ja meil on.
Oleme nii janused ja tahame juua Su ligiolu.
Tahame praegu lasta Su armastusel voolata ja voolata.
Tänu, Issand, et samal ajal puudutad ka meie elusid.
Puudutad meie katsumusi, tegutsed seal, kus meil on raske.
Palun, et puudutaksid praegu meie lähedasi.
Tänu Issand, et teed parandavat tööd kõigis meie eluvaldkondades.
Meie kodudes ja töökohtades ning avame ennast
ja võtame vastu taevalikku headust, mida tahad valada maa peale.
See on nii väike hetk praegu aga Jumala taevas on siin
ja saab tulla siin maa peal esile meie väikeste elude kaudu.
Tänu Sulle Issand.
Tänu, et värskendad meid kuni rakutasandini välja.
Aatomi tasandini.
Näen vaimus, et Issand
tahab anda paradiisihetke sinu ja minu eludesse.
Issand tahab muuta
palvehetked oaasideks, kus igaüks võib puhata,
saada värskust, muutuda terviklikuks ja terveneda.
Ei mingit religioosset sooritamist ega sundust palvetamiseks.
Tänu Issand, et me palvehetked ning hetked koos Sinuga
on imelised, elumuutvad ja rahu andvad oaasid.
Jeesuse nimel, aamen.
JUMAL KÕNELEB
Kui külastame Janiga erinevaid kogudusi,
kohtame pidevalt inimesi, kelle jaoks on TV7 kui päästerõngas.
Paljud ütlevad, et TV7 hoiab neid püsti.
Teatud saated päästavad nende elu iganädalaselt,
sest hädad, hirm ja ahastus võivad olla vahel nii suured.
Kui paned TV7 mängima,
tuleb sealt julgustav ja lootust andev sõnum.
Tahan tänada igaühte, kes toetab TV7 kanalit.
Võid seda teha ka täna helistades numbrile 9001777
Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Tea, et TV7 töö heaks andes, võid päästa kellegi elu.
Ole õnnistatud, Jeesuse nimel.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin